stanford-oval/wikipedia huggingface dataset:
Hirvensalonsilta

| Hirvensalonsilta |
| --- | --- |
 Hirvensalonsilta kuvattuna Turun satamasta kesäkuussa 2013.
Ajokaistoja:  4
Ylittää:  Pitkäsalmen
Sijainti:  Turku
Ylläpitäjä:  Turun kaupunki
Alituskorkeus:  8 m
Liikenne päivässä:  17 000–18 000 (kesäisin 22 000)
Avattu liikenteelle:  1993
Koordinaatit:  60°25′22″N, 22°14′11″E
Lisää silta-artikkeleitaArkkitehtuurin teemasivulla
Silta liputuspäivänä.
Hirvensalonsilta (ruots. Hirvensalobron) on Turussa Hirvensalon saaren ja mantereen välinen silta, joka on valmistunut vuonna 1993. Silta on ainoa kiinteä tieyhteys Hirvensalosta mantereelle ja samoin Satavan ja Kakskerran saarilta, ja se kuuluu yhdystiehen 1821. Silta kulkee Pihlajaniemen kaupunginosasta Moikoisten kaupunginosaan.
Vuonna 2009 sillan ajoneuvomäärä vuorokaudessa oli 17 000–18 000. Kesäisin loma-asutuksen ja vapaa-ajan matkojen tuoma kuormitus nostaa liikennemäärän noin 22 000 ajoneuvoon vuorokaudessa. Vuonna 2009 sillan takana saarilla asui noin 8 300 asukasta, vuonna 2016  asukasmäärä oli noussut jo 10 920:een.
Sillan pinta-ala on 6 300 neliömetriä.
Hirvensalon siltahistoria

Ennen kiinteää tieyhteyttä Hirvensalon ja mantereen välillä kulki erilaisia losseja sekä venekyytejä. Ensimmäinen silta valmistui Hirvensalon ja mantereen välille vuonna 1949. Silta oli avattava, ja se johti manteren puolelta Korppolais­mäestä silloisen Hirven­salon­tien (nyk. Vanhan Hirven­salon­tien) päästä Hirven­salon Lauttarantaan Kaks­kerran­tien (nyk. Vanhan Kaks­kerran­tien), Piki­saaren­tien ja Kutterin­tien risteykseen. Vuonna 1968 rakennettiin noin 200 metriä etelämmäksi uusi pukkisilta, joka korvasi vanhan sillan. Se oli edellistä matalampi eikä ollut avattava. Silta oli alkujaankin tarkoitettu väli­aikaiseksi, ja se tuli 1980-luvulla huonokuntoiseksi ja kapasiteetiltaan riittämättömäksi Turun kaupunginvaltuusto päätti uuden sillan rakentamisesta vuoden 1988 alussa.  Uusi silta, nykyinen Hirvensalonsilta rakennettiin edellistä melkoisesti etelämmäksi. Se valmistui vuonna 1993.
Toinen silta Hirvensaloon?

Hirvensalon ja muiden siihen yhteydessä olevien saarien asukasmäärän noustessa on ehdotettu uutta siltaa tai tunnelia rakennetavaksi mantereelle. Hirvensalon osayleiskaavassa vaihtoehdoksi otettiin Hirvensalon uuden sillan rakentaminen, Uittamonsilta, joka rakennettaisiin noin 1,7 kilometriä Hirvensalon sillasta kaakkoon.
Aiheesta muualla

Kuvia tai muita tiedostoja aiheesta Hirvensalonsilta Wikimedia Commonsissa
Isokylä (Kemijärvi)

Isokylän rautatieasemarakennus.
Isokylä on kylä Kemijärvellä noin 10 kilometrin päässä kaupungin keskustasta. Ennen vuoden 1973 kuntaliitosta alue kuului Kemijärven maalaiskuntaan.
Kylässä sijaitsee koulu. Se perustettiin niin sanottuna lahjakouluna metsäkauppojen seurauksena ja aloitti toimintansa lokakuun 1. päivänä 1900.
Kylässä on myös vanha rautatieasemarakennus.
Hasdrubal Gisco

Hasdrubal Gisco (k. 202 eaa.) oli karthagolainen kenraali, joka taisteli Rooman tasavaltaa vastaan Hispaniassa ja pohjois-Afrikassa toisessa puunilaissodassa. Hasdrubal Giscoa ei pidä sekoittaa toiseen karthagolaiseen kenraaliin, Hasdrubal Barkaan.
Hasdrubal Gisco lähetettiin vuonna 215 eaa. Iberiaan (Hispania), jossa hän Mago Barkan ja Masinissan kanssa voitti Rooman armeijan Castulon lähellä käydyssä taistelussa.
Roomalainen kenraali Publius Cornelius Scipio voitti Hasdrubal Giscon johtaman karthagolaisarmeijan Ilipan taistelussa 206 eaa.
Hasdrubal Gisco teki itsemurhan Karthagossa vuonna 202 eaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Isokurnusimppu

| Isokurnusimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Kurnusimput Triglidae
Suku::  Chelidonichthys
Laji::  lucernus
Kaksiosainen nimi
 Chelidonichthys lucernus  (Linnaeus, 1758) 
Katso myös
   Isokurnusimppu Commonsissa 
Infobox OKNimi-testi OKIUCN-testi OK: 
Isokurnusimppu (Chelidonichthys lucernus) on  merenpohjan simppukala, joka elää Atlantin itäosassa Norjasta Länsi-Afrikan rannikolle sekä Välimeressä ja Mustassameressä.  Lajin nimi tulee kyvystä tuottaa kurnuttavaa ääntä.
Simppuja myynnissä.
Hase

Hase tai von Hase on muun muassa seuraavien henkilöiden sukunimi:
Chieko Hase (s. 1956), japanilainen jalkapalloilija
Conrad Hase (1818–1902), saksalainen arkkitehti
Dagmar Hase (s. 1969), saksalainen uimari, vapaauinnin olympiavoittaja
Ernst Franz Hase (1880–1953), saksalais-suomalainen oboisti ja kapellimestari
Karl-Günther von Hase (1917–2021), saksalainen diplomaatti
Paul von Hase (1885–1944), saksalainen upseeri ja Berliinin kaupunginkomendantti
Tapio Hase (s. 1937), suomalainen kemisti ja orgaanisen kemian professori
Tyyne Hase (1884–1969), suomalainen kuoronjohtaja ja laulunopettaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hugo Salmson

| Hugo Salmson |
| --- | --- |

Henkilötiedot
Koko nimi:  Hugo Fredrik Salmson
Syntynyt: 7. heinäkuuta 1843 Tukholma, Ruotsi
Kuollut: 1. elokuuta 1894 (51 vuotta) Lund, Ruotsi
Ammatti:  taidemaalari
Hugo Fredrik Salmson (7. heinäkuuta 1843 Tukholma – 1. elokuuta 1894 Lund) oli ruotsalainen taidemaalari. Hän opiskeli Kuninkaallisessa taideakatemiassa vuosina 1860–1867 ja asui vuodesta 1868 Pariisissa. Hänet tunnetaan erityisesti historiamaalauksistaan sekä kansanelämää kuvaavista naturalistisista teoksistaan.
Teoksia

Gustav Vasa finner sin gemål Katarina Stenbock sovande och hör henne säga: "Kung Gösta håller jag mycket kär, men Rosen glömmer jag aldrig" (Ruotsin kansallismuseo, 1868)
Katarina Jagellonica (1865)
Den lilla axplockerskan (Ruotsin kansallismuseo)
Lekande pojkar i vattenbryet
Aiheesta muualla

Kuvia tai muita tiedostoja aiheesta Hugo Salmson Wikimedia Commonsissa
Iso Salinjärvi

| Iso Salinjärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Kuopio
Koordinaatit:  62°53′05″N, 27°18′28″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.284.1.027
Mittaustietoja
Pinnankorkeus:  128,4 m 
Rantaviiva:  10,84 km 
Pinta-ala:  1,32 km² 
Tilavuus:  0,00506 km³ 
Keskisyvyys:  3,82 m 
Suurin syvyys:  12,5 m 
Saaria:  4
:  Otrasaari Rapasaari
 fiIso Salinjärvi 
Iso Salinjärvi on suurelta osin matala järvi Kuopiossa Pohjois-Savossa. Sen pinta-ala on 1,3 neliökilometriä. Etäisyys Kuopion keskustasta on 18 kilometriä länteen. Noin neljä prosenttia järven pinta-alasta on vähintään kymmenen metriä syvä.
Maantiede

Ison Salinjärven ulottuvuus kaakosta luoteeseen on noin 3,3 kilometriä. Allasta jakaa Pitkäniemi etelässä, Kapustaniemi sen pohjoispuolella ja Otraniemi pohjoisessa. Kaakossa järvi kapenee Pitkälahdeksi ja luoteessa Salinlahdeksi. Ison Salinjärven syvin alue sijaitsee Pitkäniemen ja Kapustaniemen välissä. Pitkäniemen kohdalla kolmen metrin syvyyskäyrä kulkee paikka paikoin muutaman metrin päässä rantaviivasta.
Ison Salinjärven saariluku on neljä. Saarista laajin on mökitetty Otrasaari. Muut saaret ovat lähinnä luotoja. Ison Salinjärven rannoilla on verraten tiuhaan pientaloja.
Iso Salinjärvi laskee Salinjokea luoteeseen Töyvyslampeen, joka on osa Naarajärveä (120,4 metriä merenpinnan yläpuolella). Etäisyys Ison Salinjärven Rajalahdesta sokkeloisen Naarajärven Rajalahteen on noin 300 metriä pohjoiseen.
Ison Salinjärven vesitilavuus on 5 064 000 kuutiometriä.
Iso Salinjärvi (04.284.1.027) kuuluu Suovunjärven valuma-alueeseen (04.284), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Suovunjärven alueeseen kuuluu 47 vähintään hehtaarin laajuista vakavettä, joista laajimmat ovat Naarajärvi, Suuri-Palonen–Pieni-Palonen, Iso Salinjärvi ja Rääpys-Rytky. Alueen järvistä seitsemäntoista on yli kymmenen hehtaarin laajuisia.
Harri Kotilainen

Harri Kotilainen (s. 10. heinäkuuta 1963 Saarijärvi) on Äänekoskella vaikuttava suomalainen raviohjastaja ja -valmentaja. Hän on ajanut urallaan vuoteen 2013 mennessä 4485 lähtöä, joista 597 on päätynyt voittoon. Vuonna 2009 hän ajoi 356 lähtöä, joista hän sai 52 ykkössijaa ja voittorahoja kertyi liki 100 000 euroa. Koko uransa aikana Kotilainen on voittanut 915 000 euroa. Hän ajoi vuonna 2009 Villinmiehen tammakilvan voittoon hevosella Helmin Roosa. Helmin Roosa osallistui myös Kuninkuusravien ravikungatarkilpailuun vuonna 2012 Kotilaisen ohjastamana. Helmin Roosa oli kuningatarkilpailun ensimmäisellä matkalla 9., mutta toisella matkalla se hylättiin. Näin ollen Helmin Roosa ei osallistunut kokonaiskilpailuun. Kotilainen valittiin Keski-Suomen vuoden ohjastajaksi 2009.
Henryk Ciereszko

Henryk Ciereszko (s. 9. syyskuuta 1955 Hermanówka) on puolalainen roomalaiskatolinen piispa. Hänet vihki papiksi Edward Kisiel 14. kesäkuuta 1981. Hänet nimitettiin Białystokin arkkihiippakunnan vihkipiispaksi sekä Diceksen titulaaripiispaksi 17. amrraskuuta 2012. Piispaksi vihkiminen seurasi 15. joulukuuta. Pääkonsekraattorina toimi Edward Ozorowski, jota avustivat Stanislaw Szymecki ja Celestino Migliore.
Habon kunta

| Habon kunta |
| --- | --- |
 vaakuna

Valtio:   Ruotsi
Lääni:  Jönköpingin lääni
Maakunta:  Länsi-Götanmaa
Keskustaajama:  Habo
Kuntakoodi:  0643
Pinta-ala  ():  
 – Maa:  328,49 km²
Väkiluku (31.12.2020)  ():  12 589
 – Väestötiheys:  38,3 as./km²
 
 www.habokommun.se 
Infobox OKVirheellinen NIMI-arvo: 
Habon kunnan alueella sijainneet pitäjät.
Habo oli ennen vuotta 1998 osa Skaraborgin lääniä.
Habon kunta (ruots. Habo kommun) on Jönköpingin läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Habo.
Kunnan maapinta-ala on 328,49 neliökilometriä (1.1.2016) ja asukasluku 12 589 henkeä (31.12.2020).
Habo kuului aiemmin Skaraborgin lääniin yhdessä länsinaapurinsa Mullsjön kanssa. Muusta läänistä poiketen nämä kaksi kuntaa kuuluvat Länsi-Götanmaan maakuntaan, eivätkä Smålandiin kuten muut Jönköpingin läänin kunnat.
Habo sijaitsee lähellä läänin pääkaupunkia Jönköpingiä.
Vuonna 2007 kunnassa oli 41,39 km² peltoa, joten saman ajankohdan maapinta-alaan vertaamalla saadaan peltojen osuudeksi 12,6 prosenttia kunnan maapinta-alasta.
Kuntajaon kehitys

Vuoden 1952 kuntauudistuksessa Gustav Adolfin ja Habon kunnat yhdistettiin Habon "suurkunnaksi". Samassa uudistuksessa Brandstorpin kunta liitettiin Fågelåsin "suurkuntaan". Vuonna 1971 Habon maalaiskunta muutettiin Habon kunnaksi. Vuonna 1974 siihen liitettiin Brandstorp jaetusta Fågelåsin kunnasta, jolloin kunta sai nykyiset rajansa. Vuonna 1998 Habon ja Mullsjön kunnat liitettiin Skaraborgin läänistä Jönköpingin lääniin, kun muut Skaraborgin läänin kunnat liitettiin uuteen Länsi-Götanmaan lääniin. Jönköpingin lääniin liittymisestä päätettiin neuvoa-antavan kansanäänestyksen perusteella.
Väestönkehitys

| Habon kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 5 437 | 5 437 |
| 1955 | 1955 |    | 5 336 | 5 336 |
| 1960 | 1960 |    | 5 299 | 5 299 |
| 1965 | 1965 |    | 5 503 | 5 503 |
| 1970 | 1970 |    | 5 666 | 5 666 |
| 1975 | 1975 |    | 6 675 | 6 675 |
| 1980 | 1980 |    | 8 085 | 8 085 |
| 1985 | 1985 |    | 8 761 | 8 761 |
| 1990 | 1990 |    | 9 498 | 9 498 |
| 1995 | 1995 |    | 9 577 | 9 577 |
| 2000 | 2000 |    | 9 578 | 9 578 |
| 2005 | 2005 |    | 9 842 | 9 842 |
| 2010 | 2010 |    | 10 741 | 10 741 |
| 2015 | 2015 |    | 11 314 | 11 314 |
| 2020 | 2020 |    | 12 589 | 12 589 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 728 | 6,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 180 | 1,6 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 669 | 5,9 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 9 737 | 86,1 |
Hieman vanhempien vuoden 2009 lopun tietojen mukaan kunnassa asui 87 Suomessa syntynyttä, mikä vastasi 0,8 prosenttia kunnan väestöstä.
Vielä vanhempien vuoden 1984 lopun tietojen mukaan 3,7 prosenttia kunnan asukkaista oli ulkomailla syntyneitä. Tuolloin kunnassa asui 80 Suomessa syntynyttä, mikä vastasi 0,9 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 205 432 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 53 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 26,3 %
18–64-vuotiaat: 57,8 %
65 vuotta täyttäneet: 15,9 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 3,2 | 2,5 |
|   | jalostus | 42,6 | 28,7 |
|   | palvelut | 52,9 | 67,8 |
|   | tuntematon | 1,3 | 1,0 |
|   | Työpaikkoja ja työllisiä | 3 701 | 5 481 |
|   | työpaikkaomavaraisuus | 67,5 |  |
Taajamat

Kunnassa on 4 taajamaa, joiden osuus kunnan väestöstä vuoden 2010 lopussa oli 70,1 prosenttia. Taajamien ulkopuolella asui tuolloin 3 214 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Habo | 6 883 |
| 2 | Furusjö | 325 |
| 3 | Fagerhult | 316 |
| 4 | Mullsjö* | 3 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Mullsjön taajamassa on 5 452 asukasta, ja se kuuluu lähes kokonaan Mullsjön kuntaan.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Baskarp
Björnhult + Grönestad + Hästebäcken
Brandstorp
Ekeryd*
Fiskebäck
Nätebäcken
Solhöjden
Västerkärr
Asteriski (*) tarkoittaa, että pientaajama kuuluu osittain toiseenkin kuntaan. Ekeryd kuuluu osin myös Jönköpingin kuntaan.
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Bränninge (östra delen)
Rödån
Kunnanvaltuusto

Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Habon kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 5 | 5 | 6 | 8 | 9 | 8 | 9 | 11 | 11 | 10 | 12 | 12 | 8 | 8 | {{{m2022}}} |
|   | Keskustapuolue | 11 | 9 | 8 | 7 | 5 | 5 | 4 | 4 | 3 | 2 | 2 | 2 | 2 | 3 | {{{c2022}}} |
|   | Liberaalit | 5 | 9 | 7 | 4 | 5 | 4 | 3 | 2 | 1 | 3 | 3 | 2 | 2 | 3 | {{{fp2022}}} |
|   | Kristillisdemokraatit | 3 | 2 | 3 | 4 | 3 | 4 | 5 | 4 | 6 | 6 | 6 | 6 | 5 | 5 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 2 | 1 | 2 | 1 | 1 | 0 | 1 | 2 | 1 | {{{mp2022}}} |
|   | Ruotsin sosiaalidemokraattinen työväenpuolue | 11 | 10 | 11 | 12 | 13 | 12 | 11 | 12 | 11 | 12 | 12 | 11 | 11 | 9 | {{{s2022}}} |
|   | Vasemmistopuolue | 0 | 0 | 0 | 0 | 0 | 0 | 0 | 0 | 2 | 1 | 0 | 0 | 0 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 5 | 4 | {{{sd2022}}} |
|   | Muut | 0 | 0 | 0 | 0 | 0 | 0 | 2 | 0 | 0 | 0 | 0 | 0 | 0 | 1 | {{{övr2022}}} |
|   | Yhteensä | 35 | 35 | 35 | 35 | 35 | 35 | 35 | 35 | 35 | 35 | 35 | 35 | 35 | 35 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Brandstorpin piiri
Gustav Adolfin piiri (Länsi-Götanmaa)
Habon piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Habo
Gustav Adolf
Brandstorp
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Brandstorp
Fiskebäck*
Gustav Adolf
Habo
Seurakunnat > Kirkot

Brandstorpin kirkko
Fiskebäckin kappeli
Gustav Adolfs kyrka
Habon kirkko
Sankt Johannes kyrka
Aiheesta muualla

Wikimedia Commonsissa on kuvia tai muita tiedostoja aiheesta .
Habon kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Habo kommun – Kuntajaon kehitys on käännöstä.
Jönköpingin läänin kunnat
Kartta Habon kunnan piireistä.
Käännös suomeksi
I Want to Die in New Orleans

| I Want to Die in New Orleans $uicideboy$ |
| --- | --- | --- |

Studioalbumin tiedot
 Äänitetty : 2017–2018
 Julkaistu: 7. syyskuuta 2018
 Tuottaja(t): Budd Dwyer, Juicy J
 Tyylilaji: hip hop, hardcore hip hop, horrorcore
 Levy-yhtiö: G59 Records
$uicideboy$in muut julkaisut
|   | I Want to Die in New Orleans 2018 |   |
Singlet albumilta I Want to Die in New Orleans
 ”Carrollton” Julkaistu: 1. elokuuta 2018  ”Meet Mr. Niceguy” Julkaistu: 24. elokuuta 2018
I Want to Die in New Orleans on yhdysvaltalaisen $uicideboy$-rapduon tekemä albumi. Se julkaistiin 7. syyskuuta 2018.
Kappaleet

King Tulip – 3.05
Bring Out Your Dead – 1.46
Nicotine Patches – 2.36
10,000 Degrees – 3.09
122 Days – 3.04
Phantom Menace – 2.21
Krewe du Vieux (Comedy and Tragedy) – 1.44
WAR TIME ALL THE TIME – 2.25
Coma – 2.17
Long Gone (Save Me from Hell) – 2.18
Meet Mr. NICEGUY – 2.26
Carrollton – 3.23
Fuck the Industry – 3.55
I No Longer Fear the Razor Guarding My Heel IV – 7.54
I Want to Hold Your Hand

| ”I Want to Hold Your Hand” The Beatles |
| --- | --- | --- |

Singlen tiedot
 B-puoli: ”This Boy (UK) I Saw Her Standing There (US)”
 Äänitetty : 17. lokakuuta 1963 EMI Studios, Lontoo
 Julkaistu:  29. marraskuuta 1963    26. joulukuuta 1963
 Formaatti: 7" vinyyli
 Tekijä(t): John Lennon, Paul McCartney
 Tuottaja(t): George Martin
 Tyylilaji: poprock, rock and roll, pop
 Kesto: 02.24
 Levy-yhtiö:  Parlophone    Capitol Records
The Beatlesin muut singlet
| ”She Loves You” 1963 | ”I Want to Hold Your Hand” 1963 | ”Can’t Buy Me Love”   1964 ”Twist and Shout” (USA) 1964 |
I Want to Hold Your Hand on The Beatlesin singlenä julkaistu kappale vuodelta 1963 ja yhtyeen ensimmäinen listaykkönen Yhdysvalloissa. Sen kirjoittivat John Lennon ja Paul McCartney. Single oli listaykkösenä myös Isossa-Britanniassa, jossa sitä oli tilattu miljoona kappaletta jo ennen julkaisupäiväänsä.
”I Want to Hold Your Hand” oli ensimmäinen Beatles-julkaisu, joka oli äänitetty neliraitalaitteistolla. Laulusta tehtiin myös saksankielinen versio ”Komm, Gib Mir Deine Hand”. The Beatles esitti kappaleen myös vieraillessaan yhdysvaltalaisessa Ed Sullivan Show’ssa.
Lauluun liittyy juttu, jonka mukaan Bob Dylan olisi kappaleen kuullessaan kuullut yhtyeen jäsenten laulavan ”I can’t hide” sanojen sijasta ”I get high”, joka olisi viitannut täten marijuanan käyttöön. Hänen sanotaan ihmetelleen yhtyeen rohkeutta.
Aiheesta muualla

Beatlesbible, I Want to Hold Your Hand. (englanniksi)
Hattula (täsmennyssivu)

Hattula voi tarkoittaa seuraavia:
Hattula, kunta Suomessa
Hattula, kylä Loimaalla Suomessa entisen Loimaan kunnan alueella
Hattula, kylä Muolaassa Suomen neuvostoliitolle luovuttamalla alueella
Hattula, kylä Nummi-Pusulassa Suomessa entisen Pusulan kunnan alueella
Hattula, maalaiskunta ja sen keskustaajama Leningradin alueella Venäjällä
Markku Hattula (s. 1950), suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hattula”, voi hakea sivunnimihaulla, laajalla sivunnimihaulla tai tekstihaulla.
Indian (vuoden 2001 elokuva)

| Indian |
| --- | --- |

Ohjaaja:  N. Maharajan
Käsikirjoittaja:  N. Maharajan
Tuottaja:  Dharmendra
Säveltäjä:  Anand Raaj Anand
Kuvaaja:  A. Ramesh Kumar
Pääosat:  Sunny Deol Shilpa Shetty
Valmistustiedot
Valmistusmaa:  Intia
Tuotantoyhtiö:  Vijayta Films
Levittäjä:  Eros International
Ensi-ilta:  26. lokakuuta 2001
Kesto:  178 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Indian on vuonna 2001 ilmestynyt N. Mahrajanin ohjaama intialainen toimintaelokuva. Elokuva on virallinen hindinkielinen uudelleenfilmatisointi tamilinkielisestä elokuvasta Vallarasu.
Näyttelijät

| 0 | 1 | 2 |
| --- | --- | --- |
|  Sunny Deol  | … |  DCP Rajshekhar Azad   |
|  Shilpa Shetty  | … |  Anjali Rajshekhar Azad   |
|  Danny Denzongpa  | … |  Shankar Singhania   |
|  Mukesh Rishi  | … |  Wasim Khan, Allah Baksh   |
|  Rahul Dev  | … |  Pratap   |
|  Raj Babbar  | … |  DGP Suryapratap Singh   |
|  Om Puri  | … |  Joginder Singh   |
|  Rana Jung Bahadur  | … |  Havaldar Mushtaq Singh   |
|  Deepak Shirke  | … |  Veer Bahadur Singh   |
|  Rajat Bedi  | … |  Sanjay Singhania   |
|  Avtar Gill  | … |  Gill   |
|  Shakti Kapoor  | … |  Rahimin isä   |
|  Viju Khote  | … |  Deshmukh   |
|  Reema Lagoo  | … |  rouva Suryapratap Singh   |
|  Sophiya Haque  | … |  erikoisesiintyminen laulussa ”Yeh Pyar”   |
|  Malaika Arora  | … |  erikoisesiintyminen laulussa ”Yeh Pyar”   |
Soundtrack

Kaikki sävellykset Anand Raaj Anand.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Waton Walo” | Roop Kumar Rathod |  |  |  |  |  |  |  |
| 2. | ”Deewane” | Shaan, Alka Yagnik |  |  |  |  |  |  |  |
| 3. | ”Yeh Pyar” | Richa Sharma, Sunidhi Chauhan |  |  |  |  |  |  |  |
| 4. | ”Rab Di Kasam” | Udit Narayan, Alka Yagnik |  |  |  |  |  |  |  |
| 5. | ”Jaana Maine” | Abhijeet, Sadhana Sargam |  |  |  |  |  |  |  |
| 6. | ”Thaath Nawabi” | Anand Raaj Anand, Alka Yagnik |  |  |  |  |  |  |  |
Aiheesta muualla

Indian Internet Movie Databasessa (englanniksi)
Indian AllMoviessa. (englanniksi)
Hattulan kirkko

Hattulan kirkko voi tarkoittaa seuraavia kirkkoja:
Hattulan Pyhän Ristin kirkko, keskiaikainen tiilikirkko
Hattulan uusi kirkko
Tyrvännön kirkko Hattulan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hattulan kirkko”, voi hakea sivunnimihaulla, laajalla sivunnimihaulla tai tekstihaulla.